Cyrille Adoula
Store norske leksikon,Historie,Verdens historie og samtidshistorie,Afrika,Den demokratiske republikken Kongos historie
Cyrille Adoula var en kongolesisk politiker og fagforeningsmann. Sammen med Patrice Lumumba dannet han i 1958 det første politiske partiet i Belgisk Kongo, Mouvement National Congolais.
Året etter brøt Adoula med Lumumba og dannet sitt eget parti. Da landet ble selvstendig i 1960 sa Adoula først nei til en plass i Lumumbas regjering, for deretter, etter Lumumbas død, akseptere posten som statsminister. Adoula hadde embedet fra 1961 til 1964, da han ble etterfulgt av Moïse Tshombe.Etter at Tshombe ble styrtet i 1965, fungerte Adoula som diplomat, før han i 1969 ble utnevnt som utenriksminister av Mobutu Sese Seko. Allerede året etter måtte Adoula trekke seg av helsemessige årsaker. Adoula døde etter et hjerteinfarkt i Sveits i 1978. Les mer i Store norske leksikon DR Kongos historie Belgisk Kongo